Na temelju članka 10. Odluke o uvjetima, načinu i postupku upravljanja i raspolaganja nekretninama u vlasništvu općine Veliko Trgovišće („Službeni glasnik KZŽ“ broj: 19/16. i 49/19.) Općinski načelnik općine Veliko Trgovišće objavljuje

**JAVNI NATJEČAJ**

**za prodaju nekretnina u vlasništvu općine Veliko Trgovišće**

Predmet ovog Javnog natječaja je prodaja katastarske čestice broj 27 k.o. Velika Erpenja, u zemljišnoj knjizi upisana kao voćnjak, površine 370 m2, vlasništvo Općine 1/1, površine 370 m 2 .

Parcela se nalazi u građevinskom pojasu.

Nekretnina se kupuje po načelu viđeno-kupljeno, a što isključuje naknadne prigovore kupaca.

Početna cijena nekretnine iznosi 10.000,00 kn.

Ponuditelji su obvezni uplatiti jamčevinu od 10% utvrđene početne cijene.

Jamčevina se uplaćuje na račun općine V.Trgovišće , IBAN:HR93 2390001148100009, model 24 poziv na broj 7706 – OIB uplatitelja, s naznakom „Jamčevina za natječaj – prodaja nekretnine“.

Pravo podnošenja ponude imaju sve fizičke osobe državljani Republike Hrvatske i državljani država članica Europske unije te pravne osobe registrirane u Republici Hrvatskoj i državama članicama Europske unije. Ostale strane fizičke i pravne osobe mogu sudjelovati na javnom natječaju ako ispunjavaju zakonom propisane uvjete za stjecanje prava vlasništva na području Republike Hrvatske, pod uvjetom da nemaju dugovanja prema općini Veliko Trgovišće.

Pisana ponuda obvezno mora sadržavati slijedeće:

1. ime i prezime, OIB i adresu ponuditelja (fizička osoba) ili naziv i sjedište te MBS i OIB ponuditelja (pravna osoba),
2. za fizičke osobe original ili preslika domovnice ili osobne iskaznice, a za pravne osobe original ili preslika rješenja o registraciji s dokazom o osobi ovlaštenoj za zastupanje,
3. dokaz o ispunjavanju zakonom propisanih uvjeta za stjecanje prava vlasništva za strane osobe,
4. dokaz o uplati jamčevine koja se plaća u iznosu od 10% od početne prodajne cijene,
5. iznos ponuđene cijene
6. broj računa natjecatelja radi eventualnog povrata jamčevine.

Ponude se podnose na adresu: Općina Veliko Trgovišće, Trg Stjepana i Franje Tuđmana 2, 49214 Veliko Trgovišće, u zatvorenoj omotnici s obveznom naznakom „ZA NATJEČAJ ZA PRODAJU NEKRETNINE - NE OTVARATI“ i adresom ponuditelja.

Ponude se podnose u roku od osam dana od dana objave natječaja u Zagorskom listu.

 Detaljnije informacije u predmetu ovog natječaja dostupne su na Internet stranici općine Veliko Trgovišće [www.veliko-trgovisce.hr](http://www.veliko-trgovisce.hr) ili u Jedinstvenom upravnom odjelu općine Veliko Trgovišće.

 U V.Trgovišću, 23.07.2021.g.

OPĆINSKI NAČELNIK

 Robert Greblički